b'\n_START_ARTICLE_\nQuinzena esmena de la Constituci\xc3\xb3 dels Estats Units\n_START_SECTION_\nInterpretaci\xc3\xb3 i hist\xc3\xb2ria\n_START_PARAGRAPH_\nLa Quinzena esmena (1870) \xc3\xa9s una de les esmenes posteriors a la Guerra Civil, conegudes com les esmenes de reconstrucci\xc3\xb3. Aquesta esmena prohibeix als estats o al govern federal usar l\'\xc3\xa8tnia d\'un ciutad\xc3\xa0, el color, o l\'estat anterior com a esclau com una restricci\xc3\xb3 per al vot. El seu objectiu b\xc3\xa0sic era concedir el dret de votar a antics esclaus. La primera persona a votar sota les estipulacions de l\'esmena va ser Thomas Mundy Peterson, que va emetre el seu vot en una elecci\xc3\xb3 al consell escolar a Perth Amboy, realitzada el 4 de febrer del 1870, l\'endem\xc3\xa0 que la Quinzena esmena fos ratificada. Per\xc3\xb2 no va ser realment fins a la Llei de Drets de Vot el 1965, gaireb\xc3\xa9 un segle m\xc3\xa9s tard, que la promesa plena de la Quinzena esmena va ser aconseguida de fet en tots els estats._NEWLINE_Despr\xc3\xa9s del pas a una base per c\xc3\xa0pita i absoluta, m\xc3\xa9s negres van ser triats per a c\xc3\xa0rrecs pol\xc3\xadtics durant el per\xc3\xadode del 1865 fins al 1880 que en qualsevol altra \xc3\xa8poca de la hist\xc3\xb2ria americana. Encara que cap estat tri\xc3\xa9s un governador negre durant la reconstrucci\xc3\xb3, diverses legislatures estatals estaven efectivament sota el control d\'un substancial nombre de votants afroamericans. Aquestes legislatures van portar programes que s\xc3\xb3n considerats actualment part de l\'haver del govern, per\xc3\xb2 llavors eren radicals, com l\'educaci\xc3\xb3 p\xc3\xbablica universal. Tamb\xc3\xa9 van fer a un costat totes les lleis amb prejudicis racials, fins i tot aquelles que prohibien el matrimoni interracial (anomenades lleis d\'antimestissatge)._NEWLINE_Malgrat els "esfor\xc3\xa7os" de grups com el Ku Klux Klan per intimidar votants negres i republicans blancs, la garantia de suport federal als governs del Sud democr\xc3\xa0ticament triats va significar que la major part de votants republicans podrien votar i mantenir la regla de la confidencialitat. Per exemple, quan una muni\xc3\xb3 blanca va intentar assumir el govern interracial de Nova Orleans, el president Ulysses S. Grant va enviar tropes federals per restaurar l\'alcalde electe._NEWLINE_No obstant aix\xc3\xb2, despr\xc3\xa9s de l\'ajustada elecci\xc3\xb3 de Rutherford Birchard Hayes, a fi d\'apaivagar el Sud, va consentir a retirar les tropes federals. Tamb\xc3\xa9 va passar per alt la viol\xc3\xa8ncia en les votacions en el Sud profund malgrat diverses temptatives dels republicans per aprovar lleis que asseguressin els drets dels votants negres i castigar la intimidaci\xc3\xb3. Com a mostra de la desgana del Congr\xc3\xa9s de prendre qualsevol acci\xc3\xb3 en aquesta \xc3\xa8poca, fins a un projecte de llei que hauria requerit que incidents de viol\xc3\xa8ncia nom\xc3\xa9s en centres electorals fossin fets p\xc3\xbablics, no va poder ser aprovat. Sense les restriccions, la viol\xc3\xa8ncia en els llocs de votaci\xc3\xb3 contra negres i republicans va augmentar, fins i tot amb casos d\'assassinat. La major part d\'aquests fets succe\xc3\xafen sense cap interfer\xc3\xa8ncia per part de les forces de la llei, i sovint fins amb la seva cooperaci\xc3\xb3._NEWLINE_Abans dels anys 1890, molts estats del Sud tenien rigoroses lleis de qualificaci\xc3\xb3 de votants, fins i tot proves d\'alfabetisme i impostos. Alguns estats, fins i tot, van fer dif\xc3\xadcil de trobar un lloc per registrar-se per votar.'